漢章帝

漢章帝劉炟，其正式諡號為「孝章皇帝」，後世省略「孝」字稱「漢章帝」，廟號肅宗。在位13年，享年31歲。生平.早年.建武中元二年春，馬貴人被立為皇后，同年，劉炟被立為太子。年少時，劉炟為人寬容，喜好儒家學說，明帝亦器重他。執政.永平十八年八月初六壬子，劉炟即位，是為漢章帝。他即位後，勵精圖治，注重農桑，興修水利，減輕徭役，衣食樸素，實行“與民休息”，並且“好儒術”，使得東漢經濟、文化在此時得到很大的發展。這時思想也比較活躍，如王充等。此時政治清明，經濟繁榮。章帝還兩度派班超出使西域，使得西域地區重新稱藩於漢，與漢明帝共稱「明章之治」的東漢盛世。建初四年，章帝召開並參與了在洛陽的白虎觀會議。章帝為明主是毫無疑問的，只不過他卻因在位期間過於放縱外戚竇氏，導致漢和帝時期外戚專權，種下了東漢晚期外戚專權和宦官專政的遠因。建初八年，使人鑄一把金劍，令投於伊水之中。章和二年二月三十壬辰。其治下的人數達到戶7456784、口43356367。評價.正面.蔡邕︰「孝明皇帝聖德聰明，政參文宣，廟稱顯宗。孝章皇帝至孝烝烝，仁恩溥大，海內賴祉，廟稱肅宗。比方前事，得禮之宜。」(《蔡中郎集‧宗廟迭毀議》)曹丕︰「明帝察察，章帝長者。」(《八家後漢書》)薛瑩︰「章帝以繼世承平，天下無事。敬奉神明，友于兄弟。息省徭賦，綏靜兆民。除苛法，蠲禁錮，抑有仁賢之風矣。是以陰陽協和，而百姓安樂，眾瑞並集，不可勝載，考之圖籍，有徵云爾。」(《後漢記》)劉淵︰「我世祖光武皇帝誕資聖武，恢復鴻基，祀漢配天，不失舊物，俾三光晦而復明，神器幽而復顯。顯宗孝明皇帝、肅宗孝章皇帝累葉重暉，炎光再闡。」(《晉書‧載記一》)範曄︰「魏文帝稱「明帝察察，章帝長者」。章帝素知人厭明帝苛切，事從寬厚。感陳寵之義，除慘獄之科。深元元之愛，著胎養之令。奉承明德太后，盡心孝道。割裂名都，以崇建周親。平傜簡賦，而人賴其慶。又體之以忠恕，文之以禮樂。故乃蕃輔克諧，群後德讓。謂之長者，不亦宜乎！在位十三年，郡國所上符瑞，合於圖書者數百千所。烏呼懋哉！」、「肅宗濟濟，天性愷悌。於穆後德，諒惟淵體。左右蓺文，斟酌律禮。思服帝道，弘此長懋。儒館獻歌，戎亭虛候。氣調時豫，憲平人富。」(《後漢書》)褚遂良︰「臣謹按漢明、章、和三帝，能友愛子弟，自茲已降，取為準的。封立諸王，雖各有國土，年尚幼小者，召留京師，訓以禮法，垂以恩惠。訖三帝世，諸王數十百人，唯二王稍惡，自餘餐和染教，皆為善人。則前事已驗，惟陛下詳察。」(《舊唐書‧褚遂良傳》)李渤︰「明帝孝思，敦九族，旰食以達幽枉，無幸私，無矜色。章帝性仁厚，行春令，建胎養法，賦貧人以苑地。和帝抑符瑞，省貢獻，有明、章餘風，皆洛都之令主。」(《全唐文‧上封事表》)李翱︰「僕以為西漢十一帝，高祖起布衣，定天下，豁達大度，東漢所不及。其餘惟文、宣二帝為優，自惠、景以下，亦不皆明於東漢明、章兩帝。」(《全唐文‧答皇甫湜書》)司馬光︰「章帝亦孝性淳篤，恩性天至，母子慈愛，始終無纎介之間，前史載之以為美談。」(《傳家集》)蘇轍︰「西漢文帝二十三年，景帝十六年，昭帝十二年。東漢明帝十八年，章帝十三年，和帝十七年，唐太宗二十三年，此皆近世之明主。」(《欒城集‧歷代論》)胡寅︰昔孔子語冉有曰：“衛庶矣！”冉有曰：“又何加焉？”曰：“富之。”曰：“富矣，又何加焉？”曰：“教之。”唐文皇不世出之君也，房、杜，宗臣之魁也，相與圖治，至於鬥米數錢，行旅不齋糧，則貞觀之功極矣。其禮樂道化無傳焉。千載一時，而所成就止此，可不深嗟而重惜哉！故予嘗論三代而後，獨漢光武、明、章之治，庶幾於教者，可一變而王也。」(《斐然集》)陳櫟︰「章帝懲明帝之苛切，事從寛厚，奉承明德馬後，盡心孝道，友愛諸弟，不忍遣之就國，勸課農桑，進用賢良，理寃獄，禁慘酷，雅好文章，褒崇儒術，講五經於白虎觀如石渠故事，史稱長者不亦宜乎？」(《歷代通略》)謝肇淛 ︰「四君之外，漢則昭、宣、明、章，唐則玄、憲、宣、武，宋則藝祖、太宗、孝宗，其撥亂守成，皆有足多者。」(《五雜俎》)顧炎武︰「觀夫史之所錄，無非功名勢利之人，筆札喉舌之輩，而如董生之言正誼明道者不一二見也，蓋自春秋之後，至東京，而其風俗稍復乎古，吾是以知光武、明、章果有變齊至魯之功，而借其未純乎道也。自斯以降，則宋慶曆、元右之間為優矣。嗟乎，論世而不考其風俗，無以明人主之功。餘之所以斥週末而進東京，亦《春秋》之意也。」(《日知錄》)趙翼︰「漢文帝詔曰：「人主不德，則天示之災。今日食適見於天，災孰大焉。」宣帝詔曰：「皇天見異，以戒朕躬。」光武詔曰：「吾德薄致災，謫見日月，戰慄恐懼，夫何言哉。今方念愆，庶消厥咎。其令百官，各上封事。上書者，不得言聖。」明帝詔曰：「朕奉承祖業，無有善政。日月薄蝕，彗孛見天。雖夙夜勤思，而知能不逮。今之動變，倘有可救，其言事者，靡有所諱。」又詔曰：「朕以無德，下貽人怨，上動三光，日食之變，其災尤大。春秋圖讖，所謂至譴。永思厥咎，在予一人。」章帝詔曰：「朕之不德，上累三光，震慄切切，痛心疾首。前代聖君，博思諮諏，有開匱反風之應。今予小子，徒慘慘而已。」以上諸詔，皆有道之君，太平之世，尚遇災而懼如此。」(《廿二史札記》)愛新覺羅·弘曆︰「章帝寛厚長者，愛民務本，休養生息，尊信東平王，用第五倫為相而天下以治。」(《御製樂善堂全集定本.東漢總論》)負面.袁崧︰「孝章皇帝宏裕有餘，明斷不足，閨房讒惑，外戚擅寵。惜乎！」(《後漢書.章帝紀論》)司馬光︰「人臣之罪，莫大於欺罔，是以明君疾之。孝章謂竇憲何異指鹿為馬，善矣；然卒不能罪憲，則姦臣安所懲哉！夫人主之於臣下，患在不知其姦，苟或知之而復赦之，則不若不知之為愈也。何以言之？彼或為姦而上不之知，猶有所畏；既知而不能討，彼知其不足畏也，則放縱而無所顧矣！是故知善而不能用，知惡而不能去，人主之深戒也。」(《資治通鑒》)陳櫟︰「帝之長者固寛之得，外戚浸橫養成竇憲之驕暴亦寛之失也，太子慶以無罪廢，乃光武之貽謀已失之，光明之抑陰、馬可謂嚴矣！以此為防後，即有越之者，惜哉！」(《歷代通略》)錢時︰「章帝素號長者，愚謂章帝之病則正在不剛耳。」(《兩漢筆記》)洪邁︰「弘恭、石顯議置蕭望之於牢獄，漢元帝知其不肯就吏，而訖可其奏，望之果自殺，帝召顯等責問以議不詳，皆免冠謝，乃已。王氏五侯奢僭，成帝內銜之，一旦赫怒，詔尚書奏誅薄昭故事，然特欲恐之，實無意誅也。竇憲恃宮掖聲勢，奪公主園，章帝切責，有孤雛腐鼠之比，然竟不繩其罪。三君之失政，前史固深譏之矣。司馬公謂元帝始疑望之不肯就獄，恭、顯以為必無憂，其欺既明，終不能治，可謂易欺而難寤也。予謂師傅大臣進退罪否，人主當決之於心，何為謀及宦者？且望之先時已嘗下廷尉矣，使其甘於再辱，忍恥對吏，將遂以恭、顯之議為是耶！望之死與不死，不必論也。成帝委政外家，先漢顛覆，章帝仁柔無斷，後漢遂衰，皆無足責。」(《容齋隨筆》)王夫之︰「西漢之衰自元帝始，未盡然也；東漢之衰自章帝始，人莫之察也。元帝之失以柔，而章帝滋甚。王氏之禍，非元帝啟之，帝崩而王氏始張；竇憲之橫，章帝實使之然矣。第五倫言之而不聽；貴主訟之，怒形於言，不須臾而解；周紆忤竇篤而送詔獄；鄭弘以死諫，知其忠，問其疾，而終不能用。若此者，與元帝之處蕭、張、弘、石者無以畢。而元帝之柔，柔以己也，章帝之柔，柔以宮闈外戚也，章帝滋甚矣。託仁厚而溺於床第，終漢之世，顛越於婦家，以進奸雄而隕大命，帝惡能辭其咎哉？曹子桓曰：「明帝察察，章帝長者。」為長者於婦人姻婭之閉，脂韋嚅唲以解乾綱，惡在其為長者哉：範曄稱帝之承馬後也，盡心孝道。乃合初終以觀之，帝亦惡能孝邪！馬後崩未幾，而馬氏被譴，有考擊以死者矣。是其始之慾封諸舅、後辭而不得也，非厚舅氏也，面柔於馬後之前，而曲順其不言之隱也。其終之廢馬氏於一旦也，非忘母恩也，竇氏欲奪其權，面柔於哲婦之前，而替母黨以崇妻黨也。於母氏，柔也；於諸父昆弟，柔也；於床闥，柔也；於戚裡，柔也；於臣民，柔也；於罪罟，柔也；雖於忠直之士，柔也；亦無異於以柔待頑讒者也。柄下移而外戚宦寺怙恩以逞，和、安二帝無成帝之淫昏，而漢終不振，章帝之失，豈在元帝下哉？」(讀通鑒論)王仕雲︰「肅宗寬厚，惜少剛德。寵任竇憲，用啟外戚。」(《四字鑑略》)鮑東裡︰「章帝長者，廟號曰肅，會儒談經，順時理獄。惜違母言，過寵外戚，諸馬既衰，竇氏遂熾。」(《史鑒節要便讀》)